на АИО издава AIC за следното:
 а)
 дългосрочна прогноза за всяка значима промяна в законодателството, наредбите, процедурите или съоръженията;
 б)
 информация от чисто разяснителен или консултативен характер, която засяга безопасността на полетите;
 в)
 информация или уведомление с разяснителен или консултативен характер, отнасящи се до технически, законодателни или чисто административни въпроси.
 Доставчикът на АИО преразглежда валидността на действащо AIC поне веднъж годишно.
 AIS.OR.325 Аеронавигационни карти
 Доставчикът на АИО гарантира, че когато са налични, следните аеронавигационни карти:
 а)
 представляват част от АИП или се предоставят отделно на получателите на АИП:
 (1)
 карта на летищните препятствия — тип „А“;
 (2)
 карта на летище/вертолетно летище;
 (3)
 карта за летищно наземно движение;
 (4)
 карта за паркиране и присъединяване;
 (5)
 карта на терена за точен подход по прибори;
 (6)
 карта на минимални абсолютни височини при обслужване по контрол на въздушното движение с обзорни средства;
 (7)
 карта на района;
 (8)
 карта на стандартни маршрути за долитане по прибори (STAR);
 (9)
 карта на стандартни маршрути за отлитане по прибори (SID;
 (10)
 карта за подход по прибори;
 (11)
 карта за визуален подход; и
 (12)
 маршрутна карта; и
 б)
 се осигуряват като част от аеронавигационните информационни продукти:
 (1)
 карта на летищните препятствия — тип „Б“;
 (2)
 световна аеронавигационна карта 1:1 000 000;
 (3)
 световна аеронавигационна карта 1:500 000;
 (4)
 аеронавигационна и навигационна карта в малък мащаб; и
 (5)
 карта за проследяване на маршрута.
 AIS.OR.330 NOTAM
 Доставчикът на АИО:
 а)
 незабавно издава NOTAM, винаги когато информацията, която трябва да бъде разпространена, е с временен и с краткосрочен характер или когато постоянни промени, които са от значение за експлоатацията, или временни промени с дългосрочен характер се извършват в кратки срокове, освен ако става въпрос за обширен текст и/или графики; и
 б)
 разпространява под формата на NOTAM информация за установяването, състоянието или промяната на всяко аеронавигационно съоръжение, услуга, процедура или опасност, която е от съществено значение да бъде сведена своевременно до знанието на персонала, участващ в изпълнението на полетите;
 Спазването на точка AIS.OR.200 не трябва да възпрепятства спешното разпространение на аеронавигационна информация, необходима за гарантиране на безопасността на полета.
 Глава 2 — Множества от цифрови данни
 AIS.OR.335 Общи положения — Множества от цифрови данни
 Доставчикът на АИО гарантира, че цифровите данни, ако са налични, са във формата на следните множества от данни:
 (1)
 множество от данни за АИП;
 (2)
 множество от данни за терена;
 (3)
 множества от данни за препятствията;
 (4)
 множества от данни за картографиране на летището; и
 (5)
 множества от данни за процедури за полети по прибори.
 Когато се предоставят, данните за терена се осигуряват във формата на множества от данни за терена.
 Редовно се предоставя контролен списък на валидните множества от данни.
 AIS.OR.340 Изисквания относно метаданните
 Всяко множество от данни съдържа минимален набор от метаданни, които се предоставят на следващия ползвател.
 AIS.OR.345 Множество от данни за АИП
 Доставчикът на АИО гарантира, че множеството от данни за АИП, ако е налично, съдържа цифровото представяне на аеронавигационна информация с дълготраен характер, включително постоянна информация и продължителни временни промени.
 AIS.OR.350 Данни за терена и препятствията — Общи изисквания
 Доставчикът на АИО гарантира, че